STVORITELJ SVIJETA JE OSOBNO BIĆE 


I i s nama čitav svijet stvoreni smo od Boga. Od Njega 

je sve, što jesmo i što imademo, a On je o nama i o 

svakom drugom stvorenju neovisan, pa bilo kako god 
veliko i savršeno. Misleći na to nužno pitamo, zašto nas je Bog 
stvorio, da li neodoljivim nutarnjim nagonom ili po svojoj slobodnoj 
odluci, da li nas ljubi, ili smo mu tuđi. Neizmjerna je za nas 
sreća, ako nas svesilni Stvoritelj svijeta ljubi, jer ako nas ljubi, 
mora i ljubav Njegova biti neizmjerna. Ali odgovor na ovo pita- 
nje može biti prema našoj želji samo, ako je Stvoritelj osobno 
Biće, O tom pitanju dakle sve ovisi. Vatikanski crkveni sabor 
daje nam na ovo pitanje najjasniji i najutješljiviji odgovor. 

»Budući da je on samo jedna posve jednostavna i nepromjenljiva du- 
hovna supstancija, treba kazati, da je stvarno i bitno različit od svijeta, u sebi 
i po sebi preblažen i neizmjerno uzvišen nada sve, što izvan Njega jest ili se 
može pomisliti, Svojom dobrotom i svemogućom silom, ne da poveća svoje bia- 
ženstvo, niti da steče savršenstvo, nego da očituje svoje savršenstvo dobrima, 
koja dijeli stvorovima, po svojoj najslobodnijoj odluci, ujedno od početka vre- 
mena stvorio je iz ništa oboje stvorenje, duhovno i tjelesno, naime anđeosko i 
svjetovno, a onda ljudsko kao zajedničko od duha i tijela sastavljeno.« 

Isti je smisao i onih prelijepih riječi Sv. Ivana:* »Bog je 
ljuba v«, naš Stvoritelj ne samo ima nego jest ljubav, dok mi 
samo imađemo, a nijesmo ljubav. A kolika je ljubav Božja rrem» 
nama i prema svijetu, to opet pokazuje sam Isus u razgovoru s 
Nikođemom:# 

»Tako je Bog ljubio svijet, te je dao 
Sina svojega jedinorođenoga, da ne propa- 
dne nitko od onih, koji u Njega uzvjeruju, 
nego da imade život vječni.« Sve ove izreke oče- 
vidno pretpostavljaju, da je Stvoritelj svijeta osobno Biće. Naša 
nam sveta kršćanska vjera svjedoči, da su u Bogu tri osobe, 
premda je Bog samo jedan. Ali ovo je.tajna, koje razum sam bez 
objave Božje nije kadar da dokuči, nego je samo može da brani 
od prigovora. 

Nama nije namjera da promotrimo, što nam vjera kaže o 
Bogu trojeđinom, nego samo to da ispitamo može li sam razum 
spoznati o Bogu, kakvo je Biće. Vidjet ćemo, da i samim razumom 
jasno spoznajemo, da Stvoritelj svijeta mora biti 

1 Constitutio de fide calholica. 

osobno Biće, inače ne bi mogao biti Stvori- 
telj svijeta. Kažem »osobno Biće« namjesto »osoba«, da 
apstrahiram od pitanja, koliko ima osoba u Bogu. Da uzmognemo 
dobiti odgovor na to pitanje, moramo promotriti, da li ono prvo 
Biće, od kojega potječe sve drugo, ima ono, što spada na pojam 
osobe. Zato moramo najprije znati: 


ŠTO JE OSOBA? 


Pitajmo svoju savjest, što hoćemo da izrazimo time, kada 
kažemo, da je Platon osoba. Svakako to, da je Platon neovisno 
ili samosvojno biće, ne u tom smislu, kao da ne smije biti nikomu 
podložan niti dio koje zajednice, nego samo u tom značenju, da 
je on posljednji nosilac svojih svojstava i svojih djela, Platon ima 
razne predikate:; Platon je Grk, filozof, pisac, Platon radi i trpi, 
on se veseli i žalosti. Ali Platon sam nije ničije svojstvo, niti 
djelovanje niti trpljenje. Osoba nije nikakvo svojstvo, nikakav 
akcident nego ono, bez čega ne bi moglo biti nikakvo svojstvo 
niti akcident. Ne može biti misao bez nekoga, koji misli, niti 
oblik bez nečega, što ima oblik. 

Prvo je dakle, što tražimo, da možemo nešto zvati osobom: 
mora biti biće, koje ne može biti ničije svojstvo. Osoba mora biti 
biće, koje ne pretpostavlja subjekat, koji već ima svoju narav; 
osoba mora biti supstancija U tom se naime sa- 
stoji razlika između supstancije i prigodnog bića ili akcidenta, 
što akcident pretpostavlja neko biće, koje već ima svoju bit ili 
narav i kojemu pridolazi kao nešto drugotno; a supstancija je 
biće, koje ne pretpostavlja nikakvo drugo biće, koje već ima 
svoju bit ili narav, i kojemu pridolazi kao nešto drugotno. 
Zato se supstancija zove »biće u sebi — ens in se«, a akciđent 
»biće u drugom — ens in alio«. Ovo je smisao i onih riječi Sv. 
Tome,* kojima postavlja definiciju supstanciji akcidenta: 

»Biti supstancije pripada imati opstojnost u subjektu -—quidditati seu 
essentiae substantiae competit habere esse non in subiecto, quidditati autem si- 
ve essentiae accidentis competit habere esse in subiecto.« 

Iz ovoga slijedi, da je supstancija ne samo pojedina samo- 
stalna stvar, nego i općenita bit, koju izrazuje definicija i dijelovi, 
od kojih se bit sastoji, kaošto kod čovjeka duša i tijelo i dijelovi 
tijela. Prema Aristotelu“ zove se pojedinačna supstancija »prva«, 
a općenita »druga supstancija«. 

Iz toga, što osobu zamišljamo kao samostalni subjekat svoj- 
stava i djelovanja i trpljenja, slijedi, da ne možemo zvati 
osobom svaku supstanciju, nego samo »prvu«, 
a ne »drugu« niti dio prve. Samo čitavog čovjeka 
zovemo osobom, a ne samo tijelo, ili samu dušu. Pače se niti 
čitava bit ili narav čovječja ne zove oso- 
bom, ako nije ona posljednji subjekat dje- 


4 S, theol, III. 77,1 ad 2. 5 Categ. e. 5; 2a11-19, 

lovanja i trpljenja, kaošto ljudska narav Krista gospo- 
dina. Naša nam sveta vjera kaže, da i ljudski čini Kristovi pri- 
padaju Sinu Božjemu; zato je u Kristu samo jedna osoba, i to 
druga osoba presvetog Trojstva, premda je u Kristu i božanska 
i ljudska narav ili bit. 

Napokon zahtijevamo za osobu onu naj- 
veću samostalnost, koja se sastoji u slobodi, 
Tko je slobodan, on je gospodar svojih čina. On ne samo radi 
imanentno, kaošto svako drugo živo biće, nego radi i svijesno i 
promišljeno, određuje si svrhu i bira sredstva. A_ sloboda 
pretpostavlja razum i volju. Zato ne možemo zvati 
osobom drugo biće nego samo razumno. To ne znači, da je razum- 
no biče samo onda osoba, kada uistinu svijesno radi ili miski. 
Može biti kakva zapreka, da ne može misliti, ipak i onda ostaje 
osoba. Tako je dijete sve do svoga početka osoba. Pa i onaj, koji 
čitav svoj život nije došao do uporabe razuma poradi bolesti, ipak 
je uvijek osoba i uzvišena nad svaku životinju. U tom se s nama, 
koji priznajemo supstancijalnu duhovnu dušu, slažu i aktualiste 
kaošto Locke, Hume, Wundt i toliki drugi, koji zaziru od našega 
pojma duše kao jednostavne duhovne supstancije. Razlika nije u 
tom, što mi tražimo za osobu samosvijest i razum, a oni ne. I oni 
isto traže, Razlika je u tom, što mi shvaćamo osobu kao sup- 
stanciju i to prvu ili pojedinačnu i samostalnu, a oni ne priznaju 
supstancije. 

Mi dakle odgovaramo na pitanje, što je osoba, s Boetijem i 
Sv. Tomom: »Osoba je pojedinačna supstancija 
razumne naravi — persona est rationalis na- 
turae individua substantia«. Ovu definiciju Sv. Toma 
tumači u onom smislu, u kojem smo i mi gore ustanovili definiciju 
osobe, 

Mislim, da nije nužno napose oprovrgavati mišljenje onih, 
koji za osobu zahtijevaju i tijelo i ograničenost. Očevidno je, da 
može za osobu biti samo savršenstvo, ako je bestjelesna i ne- 
ograničena, ali i najodređenija supstancija. 

Pošto smo vidjeli, što je osoba, lako ćemo se uvjeriti, da 


STVORITELJ SVIJETA IMA SVE šTO 
SPADA NA POJAM OSOBE. 


On je nužno supstancija, a ne akciđent, On ne 
pretpostavlja nikakvo drugo biće, koje bi već imalo svoju bit ili 
narav i kojemu bi pridošao kao neko svojstvo. Ta, On je uzrok 
svega, što nije On. Očevidno je protuslovlje, kazati, da uzrok 
pretpostavlja svoj učinak. Apsolutno je nemoguće, da bi uzrok 
bio akcident svoga učinka. Ako to vrijedi za uzrok uopće, to 
vrijedi u prvom redu za Stvoritelja čitavog svijeta: On ne može 

biti akcident svijeta. Izvor svega može biti samo supstancija. 
Stvoritelj ne bi mogao biti Stvoritelj, da nije supstancija. 

Ova supstancija mora da je individualna ili »prva«, 
a ne općenita ili »druga«, Da je Stvoritelj neko općenito Biće, 
bio bi identičan s raznim stvarima, kaošto općeniti pojam čovjeka 
izrazuje nešto, što je identično s Platonom i Aristotelom i svakim 
drugim pojedincem. Jedan pojam može izraziti više stvari, ali 
jedna stvar ne može biti identična s raznim stvarima. Niti može 
uzrok biti stvarno identičan sa svojim učinkom, jer ne može 
ujedno već biti i još ne biti. Stvoritelj nije samo pojam, nego je 
stvar, koja eksistira, dakle posve individualno Biće. Blizu nam je 
Stvoritelj kao Onaj, kojemu imademo zahvaliti sve; bez kojega 
ne bismo ništa niti bili niti imali. Zato veli Sv. Pavao: »Sto 
imaš, što nijesi primio? Ništa. Blizu nam je naš Bog. 
»Ni od koga između nas nije daleko, jer u 
njemu i živimo i gibamo se i jesmo... nje- 
govo smo pokoljenje«, zaključuje Sv, Pavao“ iz činje- 
nice, da je Bog naš Stvoritelj. Blizu nam je, ali ipak potpunoma 
odijeljen od svijeta ili bolje, svijet od Njega. Stvoritelj ne 
može biti niti čitav svijet niti dio svijeta, 
jer uzrok ne može biti niti s dijelom svoga učinka identičan. Zato 
i u Kristu, Bogu i čovjeku, Bog nije dio. Krist ima i Božju i ljudsku 
narav, ali nije sastavljen od dvije naravi niti od dvije osobe. U 
Kristu je samo jedna nesastavljena osoba Sina Božjega, a dvije 
naravi nepomiješane. »Jedan je ne miješanjem sup- 
stancije nego jedinstvom osobe—unus omnino 
non confusione substantiae, sed unitatae per- 
sonae«, kaže Symbolum Athanasianum. Kako to može biti, to 
je za naš ograničeni razum dakako neđokučiva tajna, koju sam 
samo zato spomenuo, da se ne bi iz nje krivo izvodilo, da Bog 
može ikada biti dio nekoga, makar i najuzvišenijega bića. 

Stvoritelj ne bi mogao biti Stvoritelj, 
da nije potpunoma individualna »prva« sup- 
stancija, koja ne može biti ničiji dio. Tako je 
ispunjen prvi uvjet, da možemo Stvoritelja zvati osobnim Bićem. 
Ali još mora biti ispunjen i drugi uvjet; mora biti razumno Biće. 
Lako ćemo se i o tom uvjeriti, da Stvoritelj mora imati i razum 


i volju i slobodu. 
STVORITELJ SVIJETA IMA RAZUM. 


Da Stvoritelj mora imati razum, slijedi već 
iz toga, štoje stvorio i razumna bića, kaošto čovjeka. 
To ne bi mogao, da sam nema razuma. Isto slijedi iz ne- 
izmjernoga savršenstva, koje mora da ima 
Stvoritelj svega svijeta. Stvoritelj je jedini izvor i 


F4 Cor 4, 7. * Act. 17, 24-25. 

uzrok svakoga savršenstva i u intenzivnom i u ekstenzivnom po- 
gledu. Svako stvoreno biće ima samo od Stvoritelja i svaku vrstu 
svoga savršenstva i svaki stepen. To vrijedi i za one stvari, koje 
se razvijaju i usavršuju. Ne mogu si dati sposobnosti niti je od- 
rediti bilo glede vrste bilo glede snage, jer razvijanje i usavršivanje 
nužno pretpostavlja sposobnost u oba pogleda određenu. Budući 
dakle da je svako savršenstvo kojega god stvorenog bića i prema 
vrsti i prema stepenu od Stvoritelja, to mora On sam imati svako 
savršenstvo u najvišem stepenu, inače ne bi mogao biti uzrok ni 
dovoljni razlog svake vrste i svakoga stepena savršenstva. Mora 
dakle imati i razum, koji svakako spada među najveće odlike, 
Ovi su razlozi više indirektni, ali apsolutno jasni. Sv. Toma 
dokazuje nam direktni način, da Bog ima razum, iz netvarno- 
sti božanske naravi. 

»Bog je ono Biće, koje je od materije najudaljenije i od nje najslobo- 
dnije; a netvarnost nekog bića je razlog, zašto može spoznati. Kakva je netvar- 
nost nekog bića, takva je i njegova spoznaja. Biline nemaju nikakve spoznaje, 
poradi svoje tvarnosti. Sjetilo može spoznati, jer može u se primiti slike bez 
tvari. A još savršenije može razum spoznati, jer je još više od materije ođije- 
ljen i s njime nepomiješan.« 

Ovo se dokazivanje osniva na onom principu, kojim se Sv. 
Toma" služi, da dokaže duhovnu narav razuma i duše: »Što 
može neke stvari spoznati, ne smije ih ima- 
tiu svojoj naravi — quod potest cognoscere 
aliqua, oportet ut nihil eorum habent in sua 
natura« Ovaj je princip temelj čitave  psihlogije Sv. Tome 
kako to lijepo dokazuje učeni lazarista Bersani'' u svome zani- 
mivom djelu, koje je posvetio ispitivanju ovoga problema. Ne 
možemo se ovdje upuštati u duboka razmatranja o onom principu. 
Za našu svrhu je dovoljno, da smo makar indirektno jasno do- 
kazali, da Stvoritelj mora imati razum. 


STVORITELJ SVIJETA IMA I VOLJU. 


To možemo dokazati indirektno na sličan način, kaošto smo 
dokazali, da ima razum. Najprije iz toga, što je stvorio našu 
volju Dakle mora i sam imati volju, inače ne bi mogao biti 
uzrok naše volje. Uzrok mora sadržavati u sebi savršenstvo svoga 
učinka. U tom zahtjevu slažu se i pristaše pravoga kauzalnoga 
principa i oni, koji zastupaju t. z. »princip zatvorene prirodne 
kauzalnosti«. I jedni i drugi priznaju, da uzrok mora imati sa- 
vršenstvo, koje od njega prima učinak. Samo se u tom mišljenja 
razilaze, što pristaše »pr. zatv. prir. kauz.« misle, da uzrok ne 
smije imati veće savršenstvo nego li učinak. Ovo je mišljenje 
ateističkoj »modđernoj« znanosti vrlo drago, ali ne samo nedo- 
kazano, što i sami prijatelji priznaju, nego i očito krivo, kako 





* S. theol 1, 14, 1 e. 1% S, theol. 1, 75, 2 €. 
11 Immatariolita e pensiero. Roma 1922. 

to lijepo prikazuje Donat!" u svojoj ontologiji. Prema principu 
kauzalnosti, pa i onom krivom, mora Stvoritelj volje i sam imati 
volju, 

Da Stvoritelj mora imati volju, nužno slijedi i iz 
toga, što je neizmjerno savršen. Ne može mu 
dakle faliti ni volja, koja je uz razum najveće savršenstvo neke 
naravi. Biće, koje bi imalo samo razum bez volje, bilo bi vrlo 
nesavršeno. Spoznalo bi svrhu i sredstva, kojima bi se svrha mogla 
postići, ali ne bi moglo htjeti. Moglo bi posjedovati sve blago, ali 
ne bi se moglo veseliti, Niti bi sebi niti ikomu drugomu moglo 
željeti dobro. Niti bi moglo mrziti na zlo. Da možemo htjeti, že- 
ljeti, veseliti se, mrziti, moramo imati volju, Volja je očito veliko 
i nužno savršenstvo razumne naravi. Mora dakle i Stvoritelj imati 
volju. 

Sv. Toma" na veoma suptilan način dolazi do općenitog 
zaključka, da svako biće, koje ima razum, ima i 
volju, kaošto i sjetilnu spoznaju slijedi sjetilna težnja. Ovaj 
općeniti princip primijenjuje i na Boga: On ima razum, mora 
dakle imati i volju. 


STVORITELJEVA JE VOLJA SLOBODNA. 


Slobodnu volju ima onaj, koji može nešto htjeti ili ne htjeti, 
nešto učiniti ili propustiti. Time se i kod izbora očituje sloboda. 
Izbor se sastoji u tom, da između više čina, koji su jednako mogu- 
ći, jedan prihvatimo ili hoćemo, a drugi ostavimo ili nećemo. 
Ako ne bismo mogli nikakav čin propustiti, ne bismo imali slobode, 
U tom se podudara uvjerenje i filozofa i nefilozofa. I razne su 
filozofske škole u tome složne, Borba između raznih škola počinje 
istom kod pitanja, da li postoji sloboda i kako je ona moguća. 
Da je naša volja slobodna, to nam jasno svjedoči naša svijest i 
neizbrisivo uvjerenje, da smo odgovorni za svoja djela, ako su 
bila promišljena. Ovo uvjerenje i jest temelj svakomu zakonodav- 
stvu, koje bez slobode naše volje nema nikakva smisla. Bez slo- 
bode nema ni zaslužnog niti kažnjivog djela. Nesumnjiva je dakle 
činjenica, da je naša volja slobodna. Iz toga moramo zaključiti, 
da i Stvoritelj ima slobodnu volju, kaošto smo prije dokazali, da 
Stvoritelj mora imati razum i volju, jer inače ne bi mogao biti 
niti njihov Stvoritelj niti neizmjerno savršen. Sloboda volje veliko 
je savršenstvo naše naravi. Po njoj smo gospodari svojih djela, 
jer mi određujemo, što ćemo učiniti, a što nećemo. Po svojoj slo- 
bodi smo samosvijesni, samostalni. Bez slobode sve drugo za nas 
gubi svoju vrijednost, Zato i pojedinci i čitavi narodi tako brižno 
čuvaju svoju slobodu i spremni su za nju sve žrtvovati. Kad je 
dakle sloboda toliko savršenstvo, ne može neizmjerno savršeni 
Stvoritelj biti bez slobode. 


12 Donat, Ontologia, ed. 6., 212 -7. 18 S, theol. 1, 19, 1. 

KAKO | U KOJEM POGLEDU MOŽE VOLJA 
BOŽJA BITI SLOBODNA? 


To nam tumači Sv. Toma'* prema našoj vlastitoj slobodi. 
»Mi imađemo slobodu izbora glede onih stvari, za kojima ne težimo nuž- 


no ili po naravnom nagonu. Ne ovisi o našoj slobodi, da li hoćemo da budemo 
sretni ili ne, nego nas naravni nagon na to potiče, da težimo za srećom. Zato 
ne kažemo ni za životinje, da imadu slobodu izbora, jer slijede naravni nagon. 
Bog nužno hoće samo svoju dobrotu, a drugo ne. Ima dakle slobodu glede onih 
stvari, kojih neće nužno.« 

A_ da Bog neće nužno nijedne stvari, koja nije s Njime iden- 
tična, to dokazuje Sv. Toma" iz toga, što On ne treba nijedne 
druge stvari, da postigne svrhu ili ono dobro, koje hoće poradi 
samoga sebe. 

»Božja volja ima nužni odnos prema svojoj dobroti, koja je njezin vla- 
stiti predmet. Zato svoju dobrotu Bog nužno hoće, kaošto naša volja nužno ho- 
će blaženstvo. — Što nije Bog, fo On hoće samo u koliko ima odnos prema 
Njegovoj dobroti kao svrsi. A no, što je poradi svrhe, hoćemo samo onda nuž- 
no, kad bez toga ne možemo postići svrhu. Tako hoćemo hranu, da sačuvamo 
život, i lađu, ako se hoćemo prevesti preko vode. Ali ono, bez čega možemo po- 
stići svrhu, nećemo nužno, kaošto nećemo nužno konja za putovanje, jer može- 
mo putovati i bez njega. — Budući dakle da je dobrota Božja savršena te može 
biti bez drugih stvari, slijedi, da On drugih stvari .neće apsolutno nužno, nego 
samo hipotetički nužno. Ako se naime pretpostavi, da hoće, ne može ne htjeti, 
jer se volja njegova ne može mijenjati.« 

Bog je dakle slobodan prema svim drugim stvarima. On ne 
treba nijedne druge stvari, jer je neizmjerno bogat i blažen sam 
po sebi time, što sam sebe spoznaje i ljubi svoju neizmjernu dobro- 
tu i ljepotu. Niti ove stvari zajedno nemogu povećati Njegova 
blaženstva. Takva je sloboda Stvoritelja svijeta. 


* * 
* 


Tako smo se uvjerili, da Stvoritelj svijeta ima 
sve, što spada na pojam osobe: On je individualna 
samostalna supstancija, koja ima razum i slobodnu volju. On _ je 
osobno Biće slično kaošto i mi. Ali opet je Njegova 
osobnost neizmjerno savršenija od naše. Us- 
poredimo samo sve ono, po čemu smo mi osobe, s onim, po čemu 
je Bog osobno Biće. Ja sam uistinu supstancija, a ne akcident, 
ja sam posljednji subjekat i svojih svojstava i svojih djela, moje 
je sve to, a ja nijesam ničiji predikat. U tom smislu sam ja samo- 
stalno biće. Ali inače sam u svemu ovisan, 

Niti mogu eksistirati niti raditi bez tuđe pomoći, niti mogu 
dugo odolijevati štetnim utjecajima, koji dolaze izvana. Napokon 
ću morati umrijeti, pa makar se svi ljudi složili, da me obrane 
od smrti. Još je veća moja ovisnost o Bogu. Ne samo da ne bih 





14 S. theol. £, 19, 10, 15 S, theol, 1, 19, 3. 

eksistirao, da me On nije stvorio i da bih se povratio u ništavilo, 
da me ne uzdržava svaki čas, niti bih mogao išta učiniti ili primiti 
bez Njegove pomoći. Moja ovisnost o Bogu je tako velika, da 
imam samo Njemu zahvaliti, što nijesam apsolutna ništica. 

A Stvoritelj nije ni o komu ovisan. Niti 
mu treba pomoći, niti mu itko može škoditi, makar se čitav svijet 
urotio protiv Njega. Kad bi Stvoritelj htio, mogao bi čitav svijet 
opet pretvoriti u ništa. A On ne može nikada prestati biti. Tolika 
je neovisnost Božja o svakom drugom biću. To izražava psalmista 
oduševljenim riječima, kad kaže:* »Ti si moj Bog, jer 
ne trebaš mojih dobara« A Sv. Pavao kaže!" za Sina 
Božjega, da »sve nosi riječju svoje sile«. Zato pri- 
znaje, da čitav svijet pripada Bogu kao Njegovo vlasništvo: 
»T voja su nebesa i tvoja je zemlja, sjever i 
more si ti stvorio.« Naša samostalnost kao da ne postoji, 
ako je isporedimo s onom, koju ima Stvoritelj čitavog svijeta. 

Tako i naš razum i naša slobodna volja. Istina je, da imade- 
mo i razum i slobodnu volju, i da time nadvisujemo čitav ostali 
vidljivi svijet, koji nam zato mora služiti. Ali opet, kako je 
siromašan razum i najvećega učenjaka pre- 
ma Božjemu razumu |[ najoštroumniji učenjak mora po- 
lagano i mučno tražiti istinu, često se puta prevan, najveći dio 
pitanja ostaje neriješen i na koncu života. A Bog jednom samom 
svojom mišlju od vijeka znade sve, ne samo ono, što su ikada 
spoznali ili će spoznati svi učenjaci, nego i sve ono, što će ovima 
uvijek ostati nepoznato. Misao je Božja s Njime identična, to je 
njegova supstancija ili narav, a ne nešto akcidentalno, kaošto 
naša spoznaja. To je Aristotel označio time, što kaže,“ da je Bog 
spoznaja, koja sama sebe misli — vorjogoc v6nme. 

Kaošto razum, tako je i volja Božja neizmjer- 
no savršenija od naše. Naša ljubav i naše dobre želje 
i svi drugi čini naše volje nešto su akcidentalno, promjenljivo. 
Kaošto se razum može prevariti smatrajući istinom, što je krivo, 
tako se može i volja prevariti, ljubeći kao dobro ono, što je zlo. 
Ali Božja volja identična je s Njegovom naravi i zato neizmjerno 
savršena. Kaošto je Bog spoznaja i istina, tako je i dobrota i 
ljubav. Njegova ljubav nije ništa akcidentalno, nego Njegova sup- 
stancija i zato nepromjenljiva i vječna. Već sam razum spoznaje 
istinitost onih divnih riječi sv. Pisma: »Bog je ljubav« i 
onih drugih, kojima Bog sam zasvjedočuje vječitost svoje ljubavi: 
»Vječitom sam te ljubavlju ljubio; zato sam te 
pritegnuo k sebi pun milosrđa« 

Ako napokon još isporedimo svoju slobodu sa slobodom 
Božje volje, onda vidimo ili barem slutimo, što smo mi, a što je 


15 Pg, 15, 2. 17 Hebr. 1, 3. 
13 Ps, 88, 12 - 13. 19 Met. 12, 9; 1074 b 33-35. 
% 1 Io 4, 16. 4 Jer. 31,3. 


34 BILJEŠKE 


Bog: da je neizmjerna razlika između Njega i nas. Naša je 
sloboda ograničena strastima, nagnućima i neznanjem. 
Mnogi naši čini, možda njih većina, uopće nijesu slobodni, jer 
nijesu dovoljno promišljeni, Božja je volja neograni- 
čeno slobodna prema svim stvarima, koje su od Njega 
različite. Niti strasti niti nagnuća niti neznanje ne mogu umanjiti 
ii zapriječiti Božje slobode. 

Stvoritelj svijeta je osobno Biće u neizmjerno savršenom 
smislu, jer ima u neizmjerno savršenoj mjeri sve, što spada na 
pojam osobe, Zato je i dostojan sve ljubavi, koje je sposobno 
stvoreno biće. Stvoritelj je središte i težište čitavog svijeta, otac 
i kralj i svrha svih stvorova, koji su od Njega sve primili, što jesu 
i što imadu. 

Fr, Šanc D. I. 

KATOLICI I DRUŠTVO NARODA. 
Treća katolička internacijonalna sedmica. 


Godine 1920, osnova nekoliko švicarskih, talijanskih i francuskih katoli- 
ka Katolički Savez za proučavanje internacijonalnih problema. Taj savez ima 
danas svoje nacijonalne odbore u Belgiji, Češkoj, Engleskoj, Francuskoj, Frskoj, 
Italiji, Jugoslaviji, Njemačkoj, Poljskoj i Švicarskoj. 

Savez ide za tim, da u svijetlu kršćanskih principa proučava internacijo- 
ralne probleme i da se u duhu tih principa zanima za radove Društva Naroda 
i Internacijonalnog ureda rada, a osobito za ona pitanja, koja su s katoličkog 
sianovišta naročito važna. 

Sjedište se Saveza nalazi u Fribourgu, u Švicarskoj, On se svake dvije 
godine sastaje na opću skupštinu: zadnje su dvije bile jedna u Varšavi (1928.), 
druga u Fribourgu, u siječnju 1931. 

Savez djeluje takodjer po svojim tehničkim komisijama, kao što je ko- 
misija za intelektualnu suradnju, za humane svrhe, za juridička i doktrinalna 
pitanja, God. 1929, Savez je svojim Memoarima o prisilnom radu potpomogao 
medjurarodnu akciju, da se dokine taj oblik rađa, God. 1931, podnio je kom- 
petentnim organima Društva Naroda dvije prelstavke o Zaštiti kršćanskih ma- 
njina u Iraku i izdao dvije deklaracije na internacijonalnoj konferenciji za o- 
$raničenje prvizvodnje sredstava za omamljivanje. Savez se tada odlučno izja- 
vio za to ograničenje, kao i za to, da se što više i energičnije skuči industrija i 
neđopuštena trgovina lošim ljekarijama i kojekakvim pićem. 

U dva je već navrata, god. 1929, i 1930., Katolički Savez za internacijo- 
nalna pitanja organizovao u vrijeme zasijedanja Društva Naroda tako zvanu 
»Katoličku internacijonalnu sedmicu«. Ta sedmica, koia stoji pod visokim po- 
kroviteljstvom Njegove Preuzvišenosti Msgr. Bessona, biskupa Lausanne, Žene- 
ve i Fribourga nije nikakav kongres, Ona se sastoji u nizu konferencija, što ih 


